تورکیه صنایع‌سینین اینکیشافیندا اهمیتلی رول اوینامیش مشهور ایش آدامی اسحاق آلاتون ایستانبول‌دا معالیجه آلدیغی خسته‌خانادا حیاتینی ایتیردی.
89 یاشیندا دونیاسینی وفات ائدن اسحاق آلاتون ایش حیاتینا 1951-جی ایلده سوئده بیر لوکوموتیو کارخاناسیندا قایناقچی کیمی باشلامیشدی. سونرا عینی فابریکادا تکنیکی رسام اولا‌راق 2 ایل چالیشدی. 1954-جو ایلده تورکیه‌یه دؤندوکدن سونرا اوزییر قاریح ایله بیرلیکده آلارکو کوللکتیو شیرکتینی قوردو.
آلارکو هولدینگ ایداره هئیتی‌نین صدری وظیفه‌سینی 2015-جی ایله قدر داوام ائتدیرن آلاتون داها سونرا آلارکو هولدینگ‌ین فخری صدری اولدو.
اسحاق آلاتون تورکیه سوسیال و اقتصادی ائتودلر جمعیتی و آچیق جمعیت فوندونون قوروجولاریندان‌‌دیر. او، 1998-2012-جی ایللر آراسیندا جنوبی افریقا ایستانبول فخری باش سفیری اولموش، سوئد بیرینجی صینیف شیمال اولدوزو نیشانی و ایسپانیا کرال وطنداش لیاقت نیشانی آلمیشدی.
